Erpe-Mere

Erpe-Mere is e gemêente in de Belgische provinsje Ôost-Vloandern. De gemêente hèt een ippervlakte van 34,41 km² en telt 21.013 inweuners (2024).

De gemêente Erpe-Mere is ountstoan by de fusie van Belgische gemêentn in 1977. By 't kiezn van de noame kwoamn Erpe en Mere nie overêen. Erpe wilde dat de gemêente Erpe zou noemn omda ze 't grotste in ippervlakte was. Moa Mere lag centroal en ha mêer inweuners. Os compromis wierd de noame Erpe-Mere gekoozn. 

Erpe-Mere ligt ip uytlopers van d' heuvelzone van de Vlamsche Ardenn en in de Denderstreke. 't Groundgebied van Erpe-Mere wordt deurkruyst deur twèe beekn met de zelfste noame. De Meulnbeke moundt uyt in de Schelde en de Meulnbeke-Ter Erpenbeke in de Dender. 't Gemêentehuys, de sporthalle en de bibliotheke van Erpe-Mere liggn in Stêenberg, ip 't groundgebied van Bambrugge. 
 Dêelgemêentn 
 #  Noame  Ippervlakte (km²) Bevolkinge (2020) Inweuners per km² 1  Mere  5,80  5.428  936 2  Erpe  8,36  5.124  613    3  Aaigem  7,47  2.101  281 4  Burst  3,83  3.103  809 5  Bambrugge  2,91  1.829  629    6  Ottergem  1,59  511  321 7  Vlekkem  1,19  275  232    8  Erondegem  3,25  1.764  543

Erpe-Mere grenst in 't noordn an Lede, in 't ôostn an Aalst en Haaltert, in 't zuydn an Herzele en in 't westn an Sint-Lievens-Houtem.

 Polletiek 
Burgemêester: Tom Van Keymolen (CD&V)
Bestier: CD&V met LEF, Vooruit-Groen
Zetels: 27 (2024-2030)
CD&V met LEF: 14
Vlaams Belang: 5
N-VA: 5
Vooruit-Groen: 2
 STERK!: 1	

Categorie:Gemêente in Ôost-Vloandern